Nå blir denne versting-Forden politibil
Det er en komplett utrustet politibil som melder seg til tjeneste, med komplett dekor, LED-blålys og mobil dataenhet. Flere fartssyndere burde bekymre seg om også norsk politi skulle føle seg fristet, for 250 hester fra den toliters-turbomotoren sørger for 0 til 100 på 6,4 sekunder og en toppfart på rett under 250 kilometer i timen. Mer bekymringsverdig for flyktningene må det være å vite at en Focus ST elsker svinger, i motsetning til mange av sine forgjengere. Så langt er det bare bygget ett eksemplar, som ble vist under en konferanse for de som styrer bilflåtene til politiet i Peterborough. - Når Ford Focus ST har vært så sentral i den nye filmen, var timingen for å lansere en slik bil perfekt, sa Terry Adams, som er ansvarlig for Fords salg av politi- brann og ambulanse-biler.The Sweeney er en film basert på 70-tallsserien med samme navn som handler om to politimenn i London som jobber med ran og voldskriminalitet. Det er ikke første gang at denne filmen kobles opp mot biler. I denne videoen kan du se en tv-kampanje for Nissan Almera GTI på slutten av nittitallet, der to rollefigurer, som ligner på hovedpersonene i The Sweeney, jakter gjennom Londons gater etter bankranere.
I den britiske filmen «The Sweeney» kjører to politimenn rundt i en sivil Focus ST. Nå tar Ford det ett hakk lenger og lanserer en fullspekket ST politibil.